**V Premi Herminio Barreiro**
La SEDHE convoca el V Premi Herminio Barreiro a la millor comunicació presentada per investigadors/es novells/es als Col·loquis d’Història de l’Educació de la SEDHE, d’acord amb les bases que es detallen en aquesta convocatòria.

El premi s’atorgarà a comunicacions presentades per investigadors/es novells/es al XXIII Col·loqui Internacional d’Història de l’Educació, que tindrà lloc a Palma, i ofereix dues modalitats:

1. Premi per a doctorands/es que estiguin en procés de realització de la tesi doctoral sobre un tema historicoeducatiu.
2. Premi per a doctors/es que hagin defensat una tesi doctoral de temàtica historicoeducativa l’any anterior a la celebració del Col·loqui d’Història de l’Educació corresponent. Per a aquesta edició, poden optar al premi els doctors/es que hagin defensat la seva tesi doctoral entre l’1 de maig de 2024 i el 30 de setembre de 2025.

Els candidats/es que optin al premi hauran d’haver inscrit la seva comunicació al XXIII Col·loqui dins el termini reglamentari i haver-ne rebut l’acceptació. Igualment, hauran de defensar el seu treball presencialment a la secció i sessió corresponent del Col·loqui.

Per participar en la convocatòria, els candidats/es hauran d’enviar una versió estesa seguint el format i [les normes de publicació](https://revistas.uned.es/index.php/HMe/about/submissions) pròpies per a articles de la revista *Historia y Memoria de la Educación* (HMe), amb un màxim de 12.000 paraules, abans del 15 d’octubre de 2025, per correu electrònic a la secretaria de la SEDHE, a l’adreça secretariasedhe@gmail.com. Hi han d’indicar la seva voluntat expressa d’optar al premi en la modalitat corresponent, i justificar documentalment la seva condició de doctorand/a o doctor/a, segons el que s’hagi establert per a cada modalitat. A l’assumpte del missatge s’hi haurà d’indicar: *Candidatura al V Premi Herminio Barreiro (edició 2025)*.

La presentació al V Premi Herminio Barreiro no eximeix l’autor/a d’haver presentat el text escrit de la comunicació resumida en les dates i seguint les [indicacions](https://sedhe2025.com/123004/section/57074/xxiii-colmloqui-internacional-dhistoria-de-leducacio-sedhe.html) corresponents del XXIII Col·loqui Internacional d’Història de l’Educació.

El veredicte del jurat es farà públic a l’Assemblea General de la Societat Espanyola d’Història de l’Educació, que tindrà lloc a la seu del XXIII Col·loqui a Palma el 6 de novembre de 2025.